ΓΡΑΠΤΗ ΕΡΩΤΗΣΗ E-3161/01

υποβολή: Bertel Haarder (ELDR) προς την Επιτροπή

(19 Νοεμβρίου 2001)

Θέμα: Ο ρόλος της Δανίας στην καταπολέμηση της σεξουαλικής εκμετάλλευσης παιδιών

1. Μπορεί η Επιτροπή,πό το φως των τελευταίων αποκαλύψεων στη Δανία όσον αφορά μεγάλο διεθνές δίκτυο παιδεραστών με συνδέσεις μεταξύ άλλων και στη Δανία, τη Νορβηγία και τη Ρουμανία, να παράσχει πληροφορίες σχετικά με το διεθνές κύκλωμα παιδικής πορνογραφίας και με το πόλο της Δανίας σ' αυτό·

2. Ισχύουν άραγε στη Δανία ελαφρύτερες ποινές για τη σεξουαλική εκμετάλλευση παιδιών από ό,τι σε άλλες χώρες, π. χ. τα άλλα κράτη μέλη της ΕΕ·

3. Στο ποινικό δίκαιο της Δανίας, για να θεωρηθεί η σεξουαλική εκμετάλλευση παιδιών ως ποινικώς κολάσιμη, πρέπει το αδίκημα αυτό να είναι διττώς ποινικώς κολάσιμο. Είναι άραγε η Δανία η μόνη χώρα όπου αυτό συμβαίνει·

4. Εάν η απάντηση στις δύο προαναφερθείσες ερωτήσεις είναι καταφατική, συμβάλλει άραγε το γεγονός αυτό στο να παρουσιάζεται η Δανία ως καταφύγιο και κέντρο παιδεραστών· Υφίστανται μήπως και άλλοι παράγοντες που συμβάλλουν στην κατάσταση αυτή·

5. Κατά την πρώτη παγκόσμια διάσκεψη με θέμα τη σεξουαλική εκμετάλλευση παιδιών, στη Στοκχόλμη το 1996, 122 χώρες ανέλαβαν τηνποχρέωση να εκπονήσουν σχέδιο δράσης για την καταπολέμηση της σεξουαλικής εκμετάλλευσης παιδιών. Μπορεί η Επιτροπή να αναφέρει ποια από τα κράτη μέλη της ΕΕ έχουν εκπληρώσει έως σήμερα τηνποχρέωση αυτή· Ποια μέτρα προτίθεται η Επιτροπή να λάβει ως προς τα κράτη μέλη που δεν εκπλήρωσαν ακόμη την εν λόγωποχρέωση·

6. Με ποιον τρόπο προτίθεται η Επιτροπή να διασφαλίσει ότι τα κράτη μέλη της ΕΕ εκπληρώνουν τιςποχρεώσεις που οφείλουν να αναλάβουν σε συνάρτηση με την προσεχή παγκόσμια διάσκεψη στην Ιαπωνία το Δεκέμβριο, με θέμα τη σεξουαλική εκμετάλλευση παιδιών·

Απάντηση του κ. Vitorino εξ ονόματος της Επιτροπής

(21 Δεκεμβρίου 2001)

Η Ευρωπαϊκή Ένωση είναι αρμόδια να ενεργεί στον τομέα των ποινικώνποθέσεων σε ορισμένα θέματα ευρωπαϊκού ενδιαφέροντος, στα οποία περιλαμβάνονται η σεξουαλική εκμετάλλευση παιδιών και η παιδική πορνογραφία. Η αρμοδιότητα περιορίζεται στη συνεργασία μεταξύ αστυνομικών και δικαστικών αρχών και —πό ορισμένες προϋποθέσεις — στην εναρμόνιση του ποινικού δικαίου μέσω κοινών ορισμών, ποινικοποιήσεων και κυρώσεων. Στο πλαίσιο αυτό, η Επιτροπήπέβαλε, το Δεκέμβριο του 2000, πρόταση απόφασης-πλαισίου για την καταπολέμηση της σεξουαλικής εκμετάλλευσης παιδιών και της παιδικής πορνογραφίας. Η πρόταση αφορά την εναρμόνιση των ποινικών νομοθεσιών (κοινοί ορισμοί και ποινές) των κρατών μελών και επίσης εξετάζει θέματα ποινικής δικονομίας (δικαιοδοσία, δίωξη και προστασία των θυμάτων). Η Βελγική Προεδρία έθεσε ως προτεραιότητα την πρόταση σχετικά με τη σεξουαλική εκμετάλλευση παιδιών και την παιδική πορνογραφία.

Ωστόσο, η Επιτροπή δεν είναι εκ του νόμου αρμόδια να παρεμβαίνει σε δίκες στα κράτη μέλη της Ευρωπαϊκής Ένωσης. Ούτε είναι αρμόδια να λαμβάνει μέτρα κατά των κρατών μελών που δεν εκπληρώνουν τις δεσμεύσεις τους προς διακηρύξεις ή τιςποχρεώσεις πουπέχουν δυνάμει του διεθνούς δικαίου. Κατά συνέπεια, δεν μπορεί να διενεργήσει έρευνες σχετικά με το διεθνές δίκτυο παιδικής πορνογραφίας που ανακαλύφθηκε στη Δανία με διασυνδέσεις στη Νορβηγία, στη Ρουμανία και σε άλλες χώρες.

Πρόσφατα, στον τομέα αυτό πραγματοποιήθηκε από την Ευρωπόλ συγκριτική μελέτη των ποινικών νομοθεσιών των κρατών μελών. Η μελέτη δεν είναι εξαντλητική όταν ασχολείται με την επιβολή ποινών. Η απαίτηση διπλής ποινικοποίησης εξετάζεται σήμερα στο επίπεδο της Ευρωπαϊκής Ένωσης στα πλαίσια της πρότασης της Επιτροπής για απόφαση-πλαίσιο σχετικά με το ευρωπαϊκό ένταλμα σύλληψης. Στο πλαίσιο αυτό, βρίσκεταιπό επεξεργασία ένας θετικός κατάλογος εγκλημάτων για τα οποία θα έπρεπε να εγκαταλειφθεί η απαίτηση αυτή. Η Επιτροπή είναι της γνώμης ότι ένας τέτοιου είδους κατάλογος θα έπρεπε να περιλαμβάνει την σεξουαλική εκμετάλλευση παιδιών και την παιδική πορνογραφία.

Η Επιτροπή θα εκπροσωπηθεί στο 2ο Παγκόσμιο Συνέδριο με θέμα την εμπορική σεξουαλική εκμετάλλευση παιδιών που θα διεξαχθεί στη Γιοκοχάμα στις 17-20 Δεκεμβρίου 2001. Η Επιτροπή είναι πεπεισμένη ότι το 2ο Παγκόσμιο Συνέδριο αποτελεί ευκαιρία για τη συγκέντρωση πληροφοριών σχετικά με το σε ποιες ενέργειες προέβησαν οι 122 χώρες, συμπεριλαμβανομένων των κρατών μελών της ΕΕ, για να εκπληρώσουν τις σχετικές δεσμεύσεις που έχουν αναλάβει. Η Επιτροπή θα παρουσιάσει τις κύριες απαντήσεις της Ευρωπαϊκής Ένωσης και τις δραστηριότητες της Ευρωπαϊκής Επιτροπής για την εκπλήρωση των δεσμεύσεων που έχει αναλάβει στα πλαίσια της Διακήρυξης της Στοκχόλμης και του Προγράμματος Δράσης. Η Επιτροπή παραμένει προσηλωμένη στο Πρόγραμμα Δράσης της Στοκχόλμης που εγκρίθηκε από το Πρώτο Παγκόσμιο Συνέδριο κατά της εμπορικής σεξουαλικής εκμετάλλευσης παιδιών τον Αύγουστο του 1996.